2. B. spinifer , Nov. spec.: manibus dilatatis longioribus quam latis, digitis manu brevioribus, 
cubito tuberculato- spinoso, caudae articulo ultimo latiore quam penultimo. 
Arachnoidea Tabula I. fig. 2. 
Unicum huius formae specimen, quod vidimus, Mor purgo, medicus Alexandrinus bene 
eruditus et optime de studiis nostris meritus, nunc morte abreptus, ex India allatum servabat. 
Dono nobis datum Berolinum adtulimus. 
Magnitudine a fronte ad aculei apicem tres pollices aequat, ideoque inter maiores est. 
Color rufescente ater lucidus, ultimis pedum articulis et aculei basi turgida fuscescentibus. Oculi 
frontales magnitudine aequales, diverso spatio distant. Cubitus humero latior tuberculato- 
spinosus; hinc nomen spiniferi petii. Pedes, brachia et caudae ultimi articuli pilosa sunt. 
Tabulae figurae 2. a. oculos; 
b. manum cum digitis; 
c. abdomen caudatum cum aculeo a latere; 
cl. idem a dorso; 
e. articuli quarti segmentum verticale; 
f. pecten ventrale lamellis viginti insigne; 
g. lamellarum earum nonnullas fortius auctas referunt. 
/3) ISOMETRUS, Novum Subgenus: 
Character Subgeneris: oculi frontales tres aequali spatio distantes. (Omnes formae corpore gracili et 
caudae aculeo basi dentato conveniunt.) 
B. Filum, Nov. spec.: manibus brachii crassitie, digitis manu tertia parte longioribus, aculeo 
tertia parte breviore quam basis unidentata; articulo penultimo quinquies et quarta parte 
longiore quam lato. 
Arachnoidea Tabula I. fig. 3. 
Vivum specimen in nave arabica ligna vehente Gumfudae Februario cepimus. Gumfudae 
urbs in Arabiae desertae littore Maris rubri ultra Djeddam sita est. 
Magnitudo a fronte ad aculei apicem bipollicaris. Brachia et cauda singula multo lon- 
giora sunt, quam media et ampla corporis pars. Color flavofuscus, flavo variegatus et striolis 
obscure fuscis ubique notatus. Pars corporis ampla, aculeus et digiti obscuriora sunt. Tam 
graciles Scorpionum formae in America frequentiores sunt et ipse Buthus ( Isometrus ) cimeri- 
canus huic admodum affinis est; omnium vero specierum, quae hucusque mihi innotuerunt, haec 
gracillima est. 
Tabulae figurae 3. a. oculos; 
b. manum ; 
c. caudam a dorso visam; 
e. segmentum articuli caudae quarti verticale; 
f pecten ventrale lamellis 18 instructum offerunt. 
c ) oculis 12 instructi: 
ANDROCTONUS, Novum Genus. 
Character Generis: oculi frontales, laterales, utrinque 5 cum duobus in vertice inediis. 
